ג'יסו

**קים ג'י-סו** (בקוריאנית: **김지수**, באנגלית: **Kim Jisoo**) הידועה בפשטות כ**ג'יסוּ**, היא זמרת-יוצרת ושחקנית דרום קוריאנית המבוססת בדרום קוריאה כחברה בלהקת הבנות בלאקפינק שהורכבה על ידי YG אנטרטיינמנט המכילה ארבע בנות, כאשר היא חברת הלהקה הכי מבוגרת.

## ביוגרפיה
### קדם בכורה
קים ג'י-סו נולדה ב-3 בינואר 1995, בגונפו, קיונגי, דרום קוריאה. היא סיימה את לימודיה בתיכון בבית הספר לאמנויות הבמה סיאול. בשנת 2011 ניגשה ג'יסו לריאיון לחברה YG אנטרטיינמנט בתור דוגמנית אותו היא עברה אך YG ראו את הפוטנציאל של ג'יסו להצליח בתעשיית הקיי-פופ בתור זמרת ובכך שונה המסלול שלה למסלול אימונים משולב לזמרים.

בזמן תקופת אימוניה ובשנת 2015, הופיעה ג'יסו בדרמה של רשות השידור KBS2 בשם "The Producers" ביחד עם סנדרה פארק מלהקת הבנות 2NE1 וקנג סונג-יון של להקת הבנים "Winners" הנמצאים גם הם תחת YG. באותה שנה הופיעה ג'יסו גם במספר פרסומות של סמסונייט לצד השחקן לי מין הו, פרסומות ל-Smart Uniform, LG Electronics וניקון.

בנוסף לכך שג'יסו מדברת קוריאנית כשפת אם, היא יודעת לדבר ביפנית וסינית ברמה גבוהה.

### קריירה עם [[בלאקפינק]]
ב-8 באוגוסט 2016 פרצה ג'יסו עם Blackpink כאשר הופיעו לראשונה עם סינגל הבכורה "Boombayah" המרכיב את פלייליסט הבכורה המורחב שלהן Square Up, אותו הן הוציאו בשילוב מיני-אלבום אחר בשם Kill This Love, ביחד עם שני פלייליסטים מורחבים יפנים בשם Blackpink in Your Area ו-Blackpink.

ב-26 ביוני 2020, יצא ללהקה סינגל קאמבק חדש בשם "How You Like That", אשר הגיע למקומות הראשונים בטבלות להיטים ברחבי העולם.

### קריירת סולו
ב-5 בפברואר 2017 ועד 4 בפברואר 2018 ג'יסו הצטרפה לתוכנית *Inkigayo* בתור מנחה לצד ג'ין-יאנג מלהקת הבנים Got7 ודו-יאנג מהלהקה NCT.

ב -3 ביוני 2019 אושר כי ג'יסו תשתתף לזמן קצר בתוכנית הדרמה "Arthdal Chronicles" של רשות השידור TVN לצד הזמר ניק-הון של להקת הבנים 2PM.

לשיר הסולו שלה בהופעה של בלאקפינק בשנת 2019, ג'יסו בחרה לבצע קאבר לשיר "Clarity" מאת זד, בשילוב עם מילים בקוריאנית אשר כתבה בעצמה.

בדצמבר 2021 עלתה לאוויר הסדרה "snowdrop" בה משתתפת ג'יסו בתפקיד הראשי. זוהי הפעם הראשונה בה שיחקה ג'יסו תפקיד ראשי בדרמה.

בסוף ינואר 2022, YG אישרה כי ג'יסו עומדת להוציא שיר סולו לקראת סוף 2022.

בתחילת מרץ 2022 ג'יסו השתתפה באירוע שבוע האופנה בפריז, היא הלכה לתצוגת האופנה של מותג האופנה שהיא פרזנטורית שלו "דיור".

ב-31 במרץ 2023 ג'יסו הוציאה לאור את אלבום סינגל הבכורה שלה Me, ומתוכו יצאו שני שירים, Flower ו-All Eyes on Me.

ב-21 בפברואר 2024 ג'יסו פתחה את חברה הסולו שלה הנקראת בליסו, החברה תעסוק בג'יסו גם כזמרת סולו, אך בעיקר במשחק שלה.

ב-14 בפברואר 2025 יצא אלבום הסולו הראשון שלה.

### קריירת משחק
בפברואר 2025 עלתה הסדרה "Newtopia" בפריים וידאו הכוללת את ג'יסו בקומדיה רומנטית עם טוויסטים של זומבים.

## מיזמים אחרים
### פרזנטורים
בחודש ספטמבר 2018, ג'יסו וחברתה ללהקה רוזה חתמו לדגמן ולשמש לפרזנטוריות של מותג קוסמטיקה דרום קוריאני בשם "Kiss Me". בחודש דצמבר של שנת 2019, ג'יסו הוחתמה כהפרזנטורית המקומית עבור מותג היופי של Dior בשם "Dior Beauty".

### הכרה והשפעה
בסקר המוזיקה השנתי של גאלופ קוריאה לשנת 2018, ג'יסו נבחרה לכוכבת העשירית הכי פופולרית בדרום קוריאה לאותה שנה.
נכון ליוני 2023, ג'יסו היא כוכבת הקיי-פופ השלישית הנעקבת ביותר באינסטגרם עם יותר מ-73 מיליון עוקבים. באותה שנה דורגה ג'יסו גם ככוכבת הקיי-פופ השישית הפופולרית ביותר בסקר שנערך על חיילים שעושים שירות צבאי חובה בדרום קוריאה.

## פילמוגרפיה
### תוכניות בידור

### סדרות טלוויזיה

### קליפים שאינם של בלאקפינק

## פרסים ומועמדויות

## קישורים חיצוניים
* 

## הערות שוליים

קטגוריה:שחקניות קולנוע וטלוויזיה דרום קוריאניות
קטגוריה:דוגמניות דרום קוריאניות
קטגוריה:חברות בלאקפינק
קטגוריה:זמרות פופ
קטגוריה:מוזיקאי קיי-פופ
קטגוריה:זמרות-יוצרות דרום קוריאניות
קטגוריה:זמרות דרום קוריאניות
קטגוריה:דרום קוריאניות שנולדו ב-1995
קטגוריה:דרום קוריאנים שנולדו ב-1995